துடியலூர் கூட்டுறவு வேளாண்மை சேவை சங்கம்

துடியலூர் கூட்டுறவு வேளாண்மை சேவை சங்கம் (Tudiyalur Cooperative Agricultural Society (சுருக்கமாக:டியூகாஸ்), தமிழ்நாடின் கோயம்புத்தூர் மாவட்டம்,  துடியலூரை தலைமையிடமாகக் கொண்டு 29 ஏப்ரல் 1955 அன்று பதிவு செய்யப்பட்டு, 05 மே1955 முதல் செயல்பட்டு வருகிறது. துடியலூர் கூட்டுறவு விவசாய சேவா ஸ்தாபனம் இக்கூட்டுறவு நிறுவனத்தில் 1397 உறுப்பினர்கள் உள்ளனர். 
துடியலூர் கூட்டுறவு வேளாண்மை சேவை நிறுவனத்திற்கு சொந்தமாக ரூபாய் 627.74 இலட்சம் மதிப்புள்ள நிலம், கட்டிடங்கள், கிடங்குகள், இயந்திர தளவாடங்கள், வாகனங்கள் மற்றும் இதர சொத்துகள் உள்ளது. இந்நிறுவனம் வழங்கிய கடன்களின் நிலுவை மதிப்பு ரூபாய்163.04 கோடி ஆகும்.

இச்சேவைக் கூட்டுறவு சங்கம் 10 நகைக்கடன் உள்ளிட்ட வேளாண்மைக் கருவிகள் வாங்குவதற்குகான கடன் வழங்கும் 9 கிளைகளுடன் இயங்குகிறது.
நோக்கம்
 வேளாண்மை இடுபொருட்களான சான்று விதைகள், உரங்கள், பூச்சிக்கொல்லிகள், டிராக்டர் போன்ற வேளாண் இயந்திரங்கள் & கருவிகள் மற்றும் நிதியுதவி ஆகியவை ஒரே கூரையின் கீழ் வழங்குதல்.
நிர்வாகம்
சங்க உறுப்பினர்களால் தேர்ந்தெடுக்கப்பட்ட நிர்வாகக்குழு மற்றும் அரசால் நியமிக்கப்படும் மேலாண்மை இயக்குநரால் சங்க நிர்வாகம் மேற்கொள்ளப்பட்டு வருகிறது.
வழங்கும் முதன்மைச் சேவைகள்
சான்று விதைகள் உற்பத்தி மற்றும் விற்பனை
அதிக வேளாண்மைக்கு தேவையான மரபணு தூய்மை மற்றும் முளைப்புத்திறன் கொண்ட தரமான விதைகளை குறைந்த விலையில் வழங்குவதற்கு விதை உற்பத்தி திட்டம் 1978ஆம் ஆண்டு முதல் செயல்படுகிறது. பருத்தி, நெல், காய்கறி விதைகள் இத்திட்டத்தின் கீழ் உற்பத்தி செய்யப்பட்டு விற்பனை செய்யப்படுகிறது.

அதிக மகசூல் தரக்கூடிய விதைகள் தமிழ்நாடு வேளாண் பல்கலைக்கழகத்திலிருந்து கொள்முதல் செய்யப்பட்டு, தேர்ந்தெடுக்கப்பட்ட விவசாயிகளுக்கு வழங்கப்படுகிறது. விதை உற்பத்திக்கு தேவையான தொழில்நுட்ப ஆலோசனைகள், நிலத்தைப் பண்படுத்துவதிலிருந்து அறுவடை காலம் வரை இலவசமாக களப்பணியாளர்களால் வழங்கப்படுகிறது. சான்று விதைக்கு தெரிவு செய்யப்பட்ட நிலங்களை சான்று விதைகள் துறையால் அவ்வப்போது ஆய்வு செய்யப்படுகிறது., உற்பத்தி செய்த விதைகள் பரிசோதனை செய்யப்பட்டு,  தமிழ்நாடு விதைச்சான்று துறை,சான்று வழங்கியதும் விவசாயிகளிடம் சான்றளிக்கப்பட்ட விதைகள் கொள்முதல் செய்யப்படுகிறது. பின் அதனை சங்கத்தின் தொழிற்கூடத்திலேயே பதப்படுத்தி ஆய்வு செய்யப்பட்டு விற்பனை செய்யப்படுகிறது.

தொழிற்கூட ஆய்விற்குப் பின்னர் சான்று விதைகளின் தன்மை விருத்தி வித்து மரபணு தூய்மை மற்றும் முளைப்புத்திறன் ஆகியவை சரிபார்க்கப்பட்டு, சான்று விதைகள் இயக்குநரகத்தால் சான்று பெறப்பட்டு விவசாயிகளுக்கு இவ்விதைகள் வழங்கப்படுகிறது.
உரங்கள்
துடியலூர் கூட்டுறவு வேளாண்மை சங்கம் அனைத்து பயிர்களுக்கும் பொருத்தமான கலவை உரங்களை தயாரித்து வருகிறது. 2022-23 ஆம் ஆண்டில் 6543 மெட்ரிக் டன் உரங்கள் தயாரிக்கப்பட்டது.

2022ஆம் ஆண்டில் இந்நிறுவனம் உரங்கள் விற்பனை செய்வதை தமிழ்நாடு அரசு தடை செய்தது. இதனால் வேளாண் மக்கள் போரட்டம் நடத்தினர் துடியலூர் கூட்டுறவு வேளாண்மை சங்கத்தை மீண்டும் திறக்க உடனடியாக நடவடிக்கை எடுக்க வேண்டும் என்று பாஜக கோரிக்கை விடுத்துள்ளது.பின் 2023ஆம் ஆண்டில் தமிழ்நாடு அரசு உர விற்பனையை மீண்டும் துவக்க ஆணையிட்டது. BJP demands immediate steps to re-open Thudiyalur Co-operative Agricultural Societyபின்னர் இதன் உர விற்பனை பிரிவு மீண்டும் திறக்கப்பட்டது. TUCAS permitted to login to fertilizer management system website
வேளாண் உபகரணங்கள் வழங்குதல்
விவசாயிகளுக்கு உழுதல் பணிக்கு டிராக்டர்கள் மற்றும் இதர கருவிகளை நியாயமான வாடகையில் சங்கம் வழங்கி வருகிறது.  மேலும் வேளாண்கருவிகளை உற்பத்தி செய்தவற்கு ஒரு தொழிற்சாலையை சங்கம் தொடங்கியுள்ளது. மேலும் பின்வரும் வேளாண் கருவிகளை மாநிலத்திலுள்ள அனைத்து விவசாயிகளுக்கும் விற்பனை செய்கிறது.  
 டியூகாஸ் பவர் தெளிப்பான்கள்
டியூகாஸ் கைத்தெளிப்பான்கள்
சிறப்பு வகை வேளாண்மைக் கருவிகள்
அச்சகங்கள்
டியூகாஸ் நிறுவனம் பூச்சிக்கொல்லி மற்றும் கோவை விதைகள் ஆகியவற்றுக்கான டேக் மற்றும் அனைத்து வகையான சிட்டைகள் கூட்டுறவு அச்சகத்தில் அச்சிடப்படுகிறது. வங்கி கணக்குப்புத்தகம், வவுச்சர், லெட்ஜர், இரசீதுகள் உள்ளிட்ட அனைத்து வகையான பைண்டிங் மற்றும் அச்சுப்பணிகள் மேற்கொள்ளப்படுகிறது.
பெட்ரோல் நிலையம்
விவசாயிகள், உறுப்பினர்கள் பொதுமக்கள் மற்றும் டிராக்டர் பிரிவுக்கு எரிபொருள் தேவையை பெட்ரோல் பங்க் இச்சேவைச் சங்கம் நிறைவு செய்கிறது. 
சில்லரை பிரிவு
 உரங்கள், பூச்சிக்கொல்லிகள், விதைகள், வேளாண் உபகரணங்கள், வேப்பம்பிண்ணாக்கு மற்றும் நுண்ணூட்ட கலவை உரங்கள் விற்பனை செய்ய சில்லரை பிரிவு செயல்பட்டு வருகிறது.
 அசோகா செக்கு எண்ணெய் என்ற வர்த்தக பெயரில் தயாரித்து தமிழ்நாட்டிலுள்ள அனைத்து தொடக்க வேளாண்மை கூட்டுறவு கடன் சங்கங்களுக்கு விநியோகம் செய்து வருகிறது.
விருதுகள்
 1998-99 முதல் 2010-11 வரை 11 ஆண்டுகளாக தொடர்ச்சியாக தமிழ்நாட்டின் சிறந்த கூட்டுறவு நிறுவனமாக தமிழ்நாடு அரசால் தேர்ந்தெடுக்கப்பட்டது. 
சிறப்புகள்
டியூகாஸ் நிறுவனம் தொடங்கப்பட்ட காலத்திலிருந்தே இலாபத்தில் இயங்கி வருகிறது
மேற்கோள்கள்

பகுப்பு:தமிழ்நாட்டில் கூட்டுறவுச் சங்கங்கள்
பகுப்பு:கோயம்புத்தூர் மாவட்டம்